ลูกชาย 1.7 ขวบ โดนหมาข่วนที่หน้า ไปฉีดวัคซีนเข็มที่สามวันนี้โดนหมาเล็กกัดมือเลือดออก ต้องไป รพ. ไหมคะ
สวัสดีค่ะ หากยังอยู่ในคอร์สของการฉีดวัคซีนป้องกันพิษสุนัขบ้า คือฉีดมา 3 ครั้งแล้ว และเหลืออีก 1 (สำหรับการฉีดแบบเข้าใต้ผิวหนัง) หรือ 2 ครั้ง (สำหรับการฉีดแบบเข้ากล้ามเนื้อ) เมื่อโดนสุนัดกัดซ้ำในวันนี้ ไม่จำเป็นต้องฉีดวัคซีนเพิ่มหรือเริ่มต้นใหม่แต่อย่างใด ให้ไปฉีดตามกำหนดนัดเดิม เพราะวัคซีนที่ได้ฉีดไปแล้ว ก็จะช่วยป้องกันการเกิดโรคจากการโดนกัดในครั้งใหม่ได้ค่ะสำหรับบาดแผลที่โดนกัดใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ